# Gulács Község Önkormányzata

**Képviselő-testületének**

**8/2019.(IV. 29.) önkormányzati rendelet**

**a szociális rászorultságtól függő pénzbeli és természetbeni települési támogatásokról szóló 3/2015 (III.1.) önkormányzati rendelete módosításáról**

**1.§** A szociális rászorultságtól függő pénzbeli és természetbeni települési támogatásokról szóló 3/2015 (III.1.) önkormányzati rendelete (továbbiakban: Rendelet ) 9/D. alcímmel és 17/D §-al egészül ki:

**9/D. Meleg élelem biztosítá****sa**

17/D. § (1) Az étkeztetés keretében *a* Wesley János Óvoda, Általános Iskola, Szakképző Iskola, Alapfokú Művészeti Iskola Tagintézmény 4842 Gulács , Szabadság u.2. szolgáltatásainak igénybevételével a napi egyszeri meleg étkezéséről kell gondoskodni annak a szociálisan rászorult személynek, aki azt tartósan vagy átmenetileg kora, illetve egészségi állapota, fogyatékossága, pszichiátriai betegsége, szenvedélybetegsége, vagy hajléktalansága miatt nem képes más módon biztosítani, továbbá tartásra vonatkozó szerződést nem kötött.

(2) Az étkeztetés szempontjából rászorultnak kell tekinteni azt a személyt, akinek egészségi állapota miatt rászorultnak kell tekinteni azt aki,

1. súlyos mozgáskorlátozott, vagy mozgásában korlátozott személy,
2. aki magasabb összegű családi pótlékban részesül, vagy szakorvos által kiállított szakvélemény szerint magasabb összegű családi pótlékra jogosító betegségek, illetőleg fogyatékosságok valamelyikében szenved, vagy
3. aki krónikus vagy akut megbetegedése miatt önmaga ellátásáról – részben vagy egészben - nem tud gondoskodni.

(3) Fogyatékossága miatt rászorultnak kell tekinteni azt, aki a fogyatékos személyek jogairól és esélyegyenlőségük biztosításáról szóló törvény alapján fogyatékossági támogatásban részesül, valamint pszichiátriai betegsége miatt rászorultnak azt kell tekinteni, aki az egészségügyről szóló törvény szerint olyan pszichiátriai betegnek minősül, akinek a gyógykezelése családi, illetőleg lakókörnyezetében történik és személyes szabadságában semmilyen korlátozó intézkedés alatt nem áll.

(4) Szenvedélybetegsége miatt rászorultnak kell tekinteni azt, aki szakorvos (orvos szakértő) által megállapított kóros (krónikus) alkoholizmusa, kábítószer-függősége miatt fekvőbeteg-gyógyintézeti kezelést nem igénylő, de az alkoholizmusát, kábítószer-függőségét gyógyító igazolt kezelésben, kábítószer-használatot kezelő más ellátásban, vagy megelőző-felvilágosító szolgáltatáson vett, vagy vesz részt.

(5) Az Önkormányzat az étkeztetést a **Wesley János** Óvoda, Általános Iskola, Szakképző Iskola, Alapfokú Művészeti Iskola **Tagintézmény**: 4842 **Gulács** , Szabadság u. 2.) útján

1. a főzőkonyha ebédlőjében történő elfogyasztás lehetőségével,
2. a rászorultak otthonába történő kiszállításával,
3. vagy az ellátott által történő elvitellel biztosítja.

a Szolgáltató által meghatározott szolgáltatási díj/adag összegéért.

(6) A meleg étkeztetést maximum 6 hónap időtartamban állapítható meg.

**2. §** A Rendelet 6. § (7) bekezdése helyében a következő lép:

(7) Jövedelemtől független rendkívüli települési támogatás méltányosságból évente hatszor, alkalmanként maximum 40.000.- Ft összegben adható.

3.§ a Rendelet 2019. április 29. 15.50 órakor lép hatályba és kihirdetésével hatályát veszti.

**Vassné Szűcs Róza Ujvári Judit**

jegyző polgármester